徐栻从孙。万历十九年（1591年）辛卯科举人，二十九年（1601年）辛丑科进士，历知乐清、上虞、分宜三县，皆有遗爱。升刑部主事，转工部郎中，管节慎库，勾稽出入，洗手奉职。迁湖广佥事，分守荆南，当奢酋驿骚，缮兵庇饷，山南晏然。升陜西按察副使，巡抚乔应甲希魏忠贤意，追故侍郎王之寀赃，期旦夕办。待聘故缓其狱，与应甲抗不少屈，寻引疾归。着有《雁山志胜》。从弟徐待任，字廷葵，万历丙午举人，知沔阳州。楚藩中涓杀人，捕置诸法。相国子夺民田，视其质剂，断归民。会待调分守荆南，未及调卒。